**OMAGIU LUI VADIM TUDOR**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OMAGIU LUI VADIM TUDOR

Adeseori uităm cu nonşalanţă

Contemporani ce au făcut istorie

Şi pierdem locul lor dintr-o memorie

Ce nu mai foloseşte o balanţă

Să-şi cearnă amintirile trăite

Decât în clipele nefericite.

Acum s-a dus în ceruri şi-i pustiu

În locul unde ne păstrăm Tribunul.

A mai plecat din viaţă încă unul

Şi azi îl vrem să ne mai fie viu

Ca să ne ceară România Mare.

Ce cruce ai dus Vadime în spinare!

S-a dus si Paunescu si Vieru

Sa pună de-un cenaclu literar

Contemporanii rar mai au habar

Că poezia lor ne umple cerul

Cu nestemate, veşnice comori,

Ne mulţumeşte media cu orori.

Şi noi uităm de Blaga şi Bacovia

Şi de Nichita, Labis sau Buzura.

Când spunem versuri chiar ne doare gura

De parc-am fi străinii din Monrovia

Veniţi la facultăţi din Bucureşti.

O, Eminescu oare unde eşti?

Mi-e greu să spun că a avut noroc

Vadim când a plecat la cei de sus.

Aici e doar o stea care-a apus,

În cer e membru-n comitet ad-hoc

De primenire a Academiei.

Mai fă Vadime stavilă prostiei,

Mai fă pe hartă România Mare,

Mai dă-ne nouă teme de gândire,

Tu ai trăit a patriei iubire

Şi n-ai dorit să-i faci alte hotare

Decât acele ce au fost odată.

Ai fost mereu o minte luminată

Cu flacăra credinţei în istorie

Şi cu istoria propriei credinţe,

Ai făurit cu vorbe biruinţe

Readucând momentele de glorie

Ale poporului acesta bun.

Tu vei rămâne Marele Tribun

Descătuşat de false revoluţii

Ce au mânjit trotuarele de sânge.

N-avem destule lacrimi pentru-a plânge

Căci ne apăsă calpe instituţii

Ce-au susţinut că eşti periculos

Vadime tu, care-ai visat frumos!

Neînsemnat şi fără de galoane

Acest omagiu ţi-l aduc Vadime!

Ca tine aş vrea să fie o mulţime,

Să fie chiar vreo douaj'de milioane

Care să nu îşi uite obârşia.

Vadime, eşti un colţ din România!

O stea s-a stins la margine de seară.

E tare trist acest sfârşit de vară!